ועדת הפנים ואיכות הסביבה, כנסת 16, פרוטוקול מספר 123, 2004-01-05 12:00

יורי שטרן: אנחנו יודעים סטטיסטית שהתחבורה הציבורית הפכה מאמצע שנות ה90- ליעד המרכזי של המפגעים.

יורי שטרן: התחבורה הציבורית היא התחבורה העממית ומתן מגן לאנשים שנוסעים בתחבורה הציבורית פירושו פעולה שהיא נותנת מענה זה או אחר לכל אזרח במדינה.

יורי שטרן: לפעמים אנשים תוהים מה המדינה עושה בשביל להגן עליהם בתחבורה הציבורית כאשר הפיגועים חוזרים על עצמם, והאם אין פה הזנחה כי מדובר בעמך ולא משקיעים מספיק בקטע הזה.

אביגדור ליברמן: גם בנושא הפיתוחים הטכנולוגיים אנחנו התקדמנו בצורה משמעותית, השבוע מרכיבים את האמצעי הטכנולוגי החדש שמזהה חומר נפץ ובשבוע הבא יצא האוטובוס הראשון עם האמצעי החדש שאנחנו תולים בו תקווה שהוא יתן איזה שהוא מימד נוסף של הגנה, זיהוי או מניעה מכניסה לתוך האוטובוס.

זאב ולדינגר: הסוגיה של הכנסת חברות התחבורה הציבורית לחוק הסדרת הבטחון עדיין לא התממשה, השר לבטחון פנים הניח את הבקשה בפני שר התחבורה להכנסתם לחוק, היה דיון משותף בסוגיה, כיום יש פערים וחוסר חימוש נהגים ובעיות נוספות.

זאב ולדינגר: בין המשרדים לא הגיעו לפשרה וכרגע גופי התחבורה הציבורית אינם מונחים עפ"י חוק במדינת ישראל.

זאב ולדינגר: אנחנו היום עוסקים, וכולם שמים את זה קצת בצד, גם ברכבת ישראל ותהליך המיגון של תחנות הרכבת.

דוד אזולאי: הייתי רוצה לשמוע את אנשי התחבורה הציבורית, מאז הדיון שהיה פה ועד היום נוספו לכם מאבטחים חדשים, איך זה בא לידי ביטוי במהלך העבודה שלכם.

רחל גוטליב: לגבי סמכויות, כדי להשלים את הפן של החקיקה, היום מאבטחי תחבורה ציבורית מקבלים הסמכות מהשר לבטחון פנים לפי חוק סמכויות בשעת חירום, יש בפני ועדת הפנים של הכנסת תיקון לחוק הזה שאחת המטרות שלו היתה על מנת לאפשר יותר סמכויות דווקא בתחום התחבורה הציבורית, כמו למשל סמכות לערוך חיפוש שלא על בסיס חשד בתחנת הסעה או בסביבתה הקרובה, ולכן אנחנו מבקשים מהועדה לקדם את הצעת החוק הזאת.

יורי שטרן: ביקש חבר הכנסת אזולאי ואני מצטרף לבקשתו לשמוע את נציגי חברות ההסעה.

אריק פלדמן: אנחנו משקיעים הרבה משאבים במערכת האבטחה של התחבורה הציבורית בכל פתרון טכנולוגי או כל פתרון אחר, מעבר לתקציבים של אבטחת תחבורה ציבורית כדי שישלימו, כי הרי אנחנו מתפרנסים מהסעת נוסעים.

אריק פלדמן: מבחינתנו המערכת עובדת בצורה טובה, יש לנו שיתוף פעולה מלא מצד משרד התחבורה, משטרת ישראל ואנחנו מקווים שכל פתרון וכל נושא שיכול לתרום להגברת התחבורה הציבורית, ואנחנו קשובים לרחשי הציבור ולהצעות שמועלות מדי פעם, ואם יש הצעות שיכולות לקדם את נושא אבטחת התחבורה הציבורית אנחנו פרטנרים ומשתפי פעולה.

זאב ולדינגר: כל חברה בארץ שרוצה להתקשר לכלבים, ההמלצה שלנו להפעיל ככל שניתן יותר במקרים הקיימים, כתבנו נוהל איך צריך להפעיל את הכלב ומה צריך לעשות הכלב, אנחנו לא עוסקים בפיקוח יומיומי על כל הכלבנים בארץ, כתבנו את הדרישות כדי שתהיה יכולת לכל חברה או לכל גוף לדעת מה התבחינים, מה הוא צריך לבדוק, איך הוא בודק ומה הוא עושה.

יורי שטרן: הדבר השני שהוא מיידי זה לבדוק את נושא רשיונות הנשק.

יורי שטרן: בהנחה שאכן נחתם או יחתם הסכם בין משרד האוצר להסתדרות אנחנו צריכים לדאוג מול שר הפנים שהוא יתן עדיפות וינחה את המערכת לטפל בראש וראשונה בנושא הזה.

יורי שטרן: אם העיצומים ימשכו הפניה שלנו תהיה לעמיר פרץ להסתדרות וגם לשר, כי החוק מאפשר הוצאת צווי ריתוק במקרים שמדובר בסכנת חיים, פה אני חושב שאנחנו כן דנים במקרה כזה ולכן אם לא יסתדרו דברים אחרים לדעתי השר יכול להוציא צווי ריתוק וננסה לטפל בזה.

יורי שטרן: היתה נקודה ספציפית שהשר התבקש לבדוק, נמצאת פה טטאינה חולודקוב מגדוד העלייה, אחרי הדיון הקודם הם שלחו רשימה של עשרות מועמדים.

יורי שטרן: הנושא שנשאר פתוח ובסימן שאלה גדולה זה כניסת מפעילי התחבורה הציבורית במסגרת חוק הסדרת הבטחון בגופים ציבוריים, אני מאמין שהדבר הנכון במדינה כמו שלנו הוא ליצור מערכת כמה שיותר אחידה שהיא מנחה ואחראית ומגיעה עד לשומר האחרון.

יורי שטרן: ברור שכאשר ההפרדה היא כזאת שאתם רק קובעים את הדרישות מבלי להתייחס ליכולת הכספית של אותו גוף שהדרישות האלה נדרשות ממנו נוצר מצב קשה ובעייתי מאוד במיוחד בתחום התחבורה שהעלויות שם גבוהות.

יורי שטרן: אנחנו נקיים על זה דיון, אני רק מקווה שאתם תקדימו את הדיון שלנו ותיפגשו ותנסו להגיע לסיכום ביניכם.

יורי שטרן: זה לא טוב שחברי כנסת צריכים להחליט בין משרד ממשלה.

יורי שטרן: אם זה יהיה אגף או רשות, הבעיות שאנחנו מגלים בתחומים השונים בהיעדר גוף כזה כולל עם אחריות כללית והנחייה מקיפה, הבעיות האלה הם קשות ועולות כל פעם מחדש כשיש פיגוע עם תוצאות קשות ואנחנו רוצים לקדם את הענין הזה.